CELEX: 62014CN0319
Language: hr
Date: 2014-07-03 00:00:00
Title: Predmet C-319/14: Zahtjev za prethodnu odluku koji je 3. srpnja 2014. uputio Hoge Raad der Nederlanden (Nizozemska) – B&S Global Transit Center BV protiv Staatssecretaris van Financiën

15.9.2014   
            
            
               HR
            
            
               Službeni list Europske unije
            
            
               C 315/39
            
         Zahtjev za prethodnu odluku koji je 3. srpnja 2014. uputio Hoge Raad der Nederlanden (Nizozemska) – B&S Global Transit Center BV protiv Staatssecretaris van Financiën
   (Predmet C-319/14)
   2014/C 315/63
   Jezik postupka: nizozemski
   
      Sud koji je uputio zahtjev
   
   Hoge Raad der Nederlanden
   
      Stranke glavnog postupka
   
   
      Žalitelj u kasacijskom postupku: B&S Global Transit Center BV
   
      Druga stranka u postupku: Staatssecretaris van Financiën
   
      Prethodna pitanja
   
   
               1.
            
            
               Treba li članke 203. i 204. CZ (1) [Carinskog zakonika] u vezi s člankom 859. (osobito stavkom 6.) PU-CZ (2) [Provedbene uredbe o Carinskom zakoniku] tumačiti u smislu da, kada nije okončan carinski postupak vanjskog provoza Zajednice, ali su priloženi dokumenti koji dokazuju da je roba napustila carinsko područje Unije, činjenica da carinski postupak nije okončan ne dovodi do nastanka uvoznog carinskog duga zbog izuzimanja robe iz carinskog nadzora u smislu članka 203. CZ, nego u načelu dovodi do nastanka uvoznog carinskog duga na temelju članka 204. CZ?
            
         
               2.
            
            
               Treba li članak 859. stavak 6. PU-CZ tumačiti u smislu da se ta odredba odnosi isključivo na neispunjavanje (jedne od) obveza u vezi s (ponovnim) izvozom robe koje su određene u člancima 182. do 183. CZ? Ili izraz „bez ispunjavanja propisanih carinskih formalnosti” treba tumačiti tako da „propisane carinske formalnosti” također podrazumijevaju formalnosti koje moraju ispunjene biti prije (ponovnog) izvoza kako bi se okončao carinski postupak u koji je stavljena roba?
            
         
               3.
            
            
               Ako je odgovor na drugo pitanje potvrdan, treba li uvodni dio i treću alineju članka 859. PU-CZ-a tumačiti u smislu da okolnost da nisu ispunjene carinske formalnosti navedene u drugom pitanju ne sprječava da se u slučaju kao što je ovaj, u kojem je na temelju dokumenata dokazano da je roba, nakon provoza unutar Unije, napustila carinsko područje Unije, može smatrati da je zadovoljen uvjet da „su naknadno ispunjene sve formalnosti potrebne za uređenje položaja robe”?
            
         
      (1)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, str. 1.) (SL, posebno izdanje na hrvatskom jeziku, poglavlje 2., svezak 2., str. 110.).
   
      (2)  Uredba Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 253, str. 1.) (SL, posebno izdanje na hrvatskom jeziku, poglavlje svezak str.).